ai4bharat/Pralekha huggingface dataset:
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 219.57 کروڑ سے تجاوز کرگئی
اب تک12 سے 14 سال کی عمر کے گروپ کے لئے 4.12 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 21,607 ہے
گذشتہ 24 گھنٹوں میں 830 نئے معاملات سامنے آئے
شفایابی کی شرح فی الحال 98.77 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 1.05 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 219.57کروڑ  سے تجاوز کرگئی ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.12 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10415382
|
|
دوسری خوراک
|
|
10120533
|
|
احتیاطی خوراک
|
|
7070422
|
|
صف اول کے کارکنان
|
|
پہلی خوراک
|
|
18437137
|
|
دوسری خوراک
|
|
17720394
|
|
احتیاطی خوراک
|
|
13746521
|
|
12 سے 14 سال کی عمر کا گروپ
|
|
پہلی خوراک
|
|
41237415
|
|
دوسری خوراک
|
|
32348838
|
|
15 سے 18 برس کی عمر کے گروپ کے افراد
|
|
پہلی خوراک
|
|
62007143
|
|
دوسری خوراک
|
|
53323158
|
|
18سے44برس کی عمرکےگروپ کےافراد
|
|
پہلی خوراک
|
|
561409400
|
|
دوسری خوراک
|
|
516303804
|
|
احتیاطی خوراک
|
|
100560740
|
|
45 سے 59 برس کی عمر کے گروپ کے افراد
|
|
پہلی خوراک
|
|
204048075
|
|
دوسری خوراک
|
|
197072511
|
|
احتیاطی خوراک
|
|
50710757
|
|
60 سال سے زیادہ عمرکےافراد
|
|
پہلی خوراک
|
|
127681011
|
|
دوسری خوراک
|
|
123217703
|
|
احتیاطی خوراک
|
|
48332287
|
|
احتیاطی خوراک
|
|
22,04,20,727
|
|
کل تعداد
|
|
2,19,57,62,231
ہندوستان میں زیرعلاج مریضوں کی تعداد آج 21,607 ہوگئی جو ملک کے مجموعی پازیٹو معاملات کا 0.05 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.77 فیصد ہے۔گزشتہ 24 گھنٹوں کے دوران 1,771 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,40,95,180 ہے۔
گزشتہ 24 گھنٹوں کے دوران 830 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 1,23,104 ٹیسٹ انجام دیئے گئے۔ ہندوستان میں اس وقت تک مجموعی طور پر 90.03 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت1.05 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 0.67 فیصد درج کی گئی ہے۔
وزیراعظم کا دفتر
وزیراعظم کی دولت مشترکہ کھیلوں، 2022 میں چاندی کا تمغہ جیتنے پر ویٹ لفٹر وکاس ٹھاکر کو مبارکباد
وزیراعظم جناب نریندر مودی نے برمنگھم میں جاری دولت مشترکہ کھیلوں ،2022 میں چاندی کا تمغہ جیتنے پر ویٹ لفٹر وکاس ٹھاکر کو مبارکباددی ہے۔
ایک ٹویٹ میں وزیراعظم نے کہا :
‘‘دولت مشترکہ کھیلوں ، سی ڈبلیو جی میں مزید ناموری ،ا س مرتبہ وکاس ٹھاکر کی وجہ سے ہوئی ہے ، جنہوں نے ویٹ لفٹنگ میں چاندی کا تمغہ جیتا ہے۔ان کی اس کامیابی سے خوشی ہوئی ہے ۔کھیلو ں کے تئیں ان کی لگن قابل ستائش ہے ۔ ان کی آنے والی کوششوں کے لئے بہترین خواہشات پیش کرتا ہوں ۔’’
بھاری صنعتوں کی وزارت
بھاری صنعتوں کی وزارت نے الیکٹرک بسوں کے لئے نو تشکیل شدہ ایف اے ایم ای  دوئم اسکیم کے تحت گرانڈ چیلنج ٹینڈر پروسیس کے پرائز بڈس کا آغاز کیا
ٹینڈر اب تک کے سب سے بڑے الیکٹرک بسوں کے مجموعے یعنی 5 بڑے شہروں کے لئے 5450 بسوں کے لئے ہے
ٹاٹا موٹرس سبھی پانچ زمروں میں سب سے کم قیمت پر بولی لگانے والی کمپنی ہے، جس نے 15-48 فیصد کم پر بولی لگائی ہے
بھاری صنعتوں کی وزارت  کے ذریعہ آج الیکٹرک بسوں کے لئے نو تشکیل شدہ ایف اے ایم ای  دوئم اسکیم کے تحت گرانڈ چیلنج ٹینڈر پروسیس کے لئے پرائز بڈس کا آغاز کیا۔ ٹینڈر اب تک کے سب سے بڑے ،الیکٹرک بسوں کے مجموعے یعنی 5 بڑے شہروں کے لئے 5450 بسوں کے لئے ہے۔ یہ وہ شہر ہیں ،جنہوں نے الیکٹرک بسوں کی مانگ کا اشارہ دیا ہے۔ اس میں حصہ لینے والے شہروں میں کولکاتا، دہلی، بنگلور، حیدر آباد اور سورت شامل ہیں۔
نو تشکیل شدہ فیم اسکیم کے مطابق اس ٹینڈر کا انتظام وانصرام کنورجینس انرجی سروسز لمیٹڈ کے ذریعہ کیا گیا ہے، جس کے لئے بھاری صنعتوں کی وزارت نے 11 جون 2021 کو گزٹ نوٹیفکیشن جاری کیا تھا۔ اس ٹینڈر نے بزنس ماڈل کے اعتبار سے پبلک ٹرانزٹ کے لئے ایک مثال قائم کی ہے۔ یہ ریاستی ایجنسیوں کو موبلٹی کی خرید کو ایک خدمت کے طور پر لینے کی اجازت دیتا ہے، جس میں آپریٹروں کو ایک مخصوص وقت کے دوران فی کلو میٹر کے حساب سے مقررہ قیمت ادا کی جاتی ہے۔ یہ پبلک - پرائیویٹ ماڈل شہروں کے لئے ایک ایسے طریقہ کار کے طور پر ابھرا ہے ، جس میں وہ الیکٹرک بس خدمات کو متعارف کراسکتے ہیں یا پھر اس کا دائرہ بڑھا سکتے ہیں۔ موبلٹی کی بڑھتی ہوئی مانگ کے پیش نظر ، اس ماڈل میں بس کے شعبے کی سرمایہ کاری سے متعلق ضرورتوں کا احاطہ کرنے اور بس خدمات کے دائرے کو وسیع کرنے کے لئے ایک حل فراہم کرنے کی صلاحیت ہے۔
اس ٹینڈر میں جو شرحیں دیکھی گئی ہیں، وہ اب تک کی سب سے کم شرحیں ہیں، جس میں ٹینڈر میں شامل الیکٹرک بسوں کے سبھی پانچ زمروں کے لئے ٹاٹا موٹرس سب سے کم لاگت پر بولی لگانے والی کمپنی کے طور پر سامنے آئی ہے۔ شہروں کے ذریعہ دریا فت شدہ سب سے کم قیمت کے مقابلے میں یہ دریافت شدہ  قیمتیں 15 سے 48 فیصد کم ہیں۔ ان شرحوں پر الیکٹرک بسیں ملک بھر میں انتہائی سستی ہو گئی ہیں۔
بھاری صنعتوں کی وزارت بھارت میں الیکٹرک موبلٹی کی تعیناتی کے کام میں تعاون کے لئے سرگرمی کے ساتھ مصروف عمل رہی ہے۔ جون 2021 میں فیم دوئم اسکیم تشکیل نو کی گئی تھی اور اس کے ڈلیوری میکانزم میں تبدیلی کی گئی تھی تاکہ یہ ریاستی ٹرانسپورٹ اداروں کی ضرورتوں کے تناظر میں زیادہ مفید ثابت ہوسکے۔ خاص طور پر الیکٹرک بسوں کی خرید کے لئے مالی اہلیت کے نقطہ نظر سے۔
بھاری صنعتوں کی وزارت الیکٹرک موبلٹی کے دیگر پہلوؤں میں بھی سرگرمی کے ساتھ مصروف عمل ہے۔ آٹو موبائل اور آٹو کمپونینٹ انڈسٹری کے لئے پی ایل آئی اسکیم نیشنل پروگرام آن ایڈوانسڈ کیمسٹری سیل بیٹری اسٹوریج اور چارجنگ سے متعلق بنیادی ڈھانچے کے پھیلاؤ کے لئے فیم اسکیم ان پہلوؤں میں شامل ہے۔ ان اسکیموں کے لئے مجموعی طور پر مختص کیا گیا سرمایہ 54 ہزار کروڑ ہے۔
۔۔۔۔۔۔۔۔۔۔۔۔۔۔۔۔۔۔

U-4723
(Visitor Counter : 79
امور داخلہ کی وزارت
کشمیر میں مہاجر مزدوروں پر حملے
وزیر مملکت برائے امورِ داخلہ جناب نتیا نند رائے نے آج لوک سبھا میں ایک سوال کے تحریری جواب میں درج ذیل معلومات فراہم کیں:
مہاجر مزدوروں پر کسی بھی قسم کے دہشت گردانہ حملوں کو روکنے کے لیے ایک مضبوط سیکورٹی اور انٹیلی جنس کا نظام موجود ہے۔ اس کے علاوہ، دن اور رات میں علاقہ پر تسلط، گشت اور دہشت گردوں کے خلاف فعال کارروائیاں ان علاقوں میں کی جا رہی ہیں جہاں مہاجر مزدور کام کرتے ہیں یا رہتے ہیں۔ اس کے علاوہ، چوک چوراہوں پر چوبیس گھنٹے چیکنگ، کشمیر میں مہاجر مزدوروں پر کسی بھی دہشت گردانہ حملے کو روکنے کے لیے اسٹریٹجک پوائنٹس پر روڈ اوپننگ پارٹیز کو مناسب تعداد میں تعینات کیا جا رہا ہے۔
ملک کے مختلف حصوں سے مہاجر مزدور ہر سال اپریل/مئی کے مہینے میں وادی میں آتے ہیں اور وہاں پر اپنے موسمی کام کو مکمل کرنے کے بعد سردی کے موسم میں اپنے آبائی مقامات پر لوٹ جاتے ہیں۔ سردیوں کے اختتام پر وادی سے لوٹنے والے مہاجر مزدوروں کے تحفظ اور سلامتی کے لیے کئی قدم اٹھائے گئے ہیں۔
وزارت دفاع
افغان نیشنل آرمی کو طبی امداد
نئی دہلی،22؍اپریل،افغان نیشنل آرمی  کے کچھ سنگین طور پر زخمی فوجیوں کی پریشانیاں دور کرنے اور انہیں درپیش چیلنجوں کا مقابلہ کرنے کے قابل بنانے کے لئے بھارت کے سفیر جناب وجے کمار نے آج 100 موٹرائزڈ وہیل چیئرس پیش کی ہیں۔ بھارت اے این اے عملہ کو طبی راحت اور امدا د فراہم کرنے کے اپنے عزم پر قائم ہے۔
بھارت کی فوج نے اب تک 4880 اے این اے عملے کو مختلف پیشہ ور ، تعلیمی اور فوجی تربیتی پروگراموں کے تحت تربیت دی ہے۔ ان میں اے این اے ڈاکٹروں اور طبی تکنیشینوں کی ٹریننگ شامل ہے.
بھارت، بھارتیہ فوج اور اے این اے کے درمیان دفاعی رشتوں کو مزید مستحکم کرنے کے اپنے عزم پر قائم ہے۔
U-1946
(Visitor Counter : 63
سٹرک ٹرانسپورٹ اور شاہراہوں کی وزارت
ہندوستانی قومی شاہراہوں کی اتھارٹی  بہترین اور معیاری خدمات کے لئے سڑکوں کی درجہ بندی کرنے کی تیاری میں
سڑکوں کو معیاری اور بہترین بنانے کی اپنی کوششوں کے سلسلے میں سڑک ٹرانسپورٹ اور شاہراہوں کی وزارت کے تحت ہندوستان کی قومی شاہراہوں کی اتھارٹی  نے ملک میں شاہراہوں کی درجہ بندی اور کارکردگی کا تخمینہ لینے کا فیصلہ کیا ہے۔ قومی شاہراہوں کی درجہ بندی اور تخمینہ آڈٹ کا مقصد جہاں بھی ضرورت ہو، وہاں ضروری سدھا رکو یقینی بنانا ہے، تاکہ ان کی کوالٹی یعنی معیار بہتر ہوسکے اور شاہراہوں پر آنے جانے والے مسافروں کو مرضی سے سفر کرنے میں سکون اور مزہ مل سکے اور مسافروں کو سروس کی اعلیٰ سطح فراہم ہوسکے۔
تخمینے کے پیمانے یعنی پیرا میٹرس مختلف بین ااقوامی طور طریقوں ، پریکٹسز مطالعوں پر مبنی ہے، جس کا مقصد ہندوستان کے سلسلے میں شاہراہوں کی کارکردگی کے بنچ مارکنگ کو طے کرنا ہے۔ تخمینے کے لئے ضابطے کی وسیع طور پر تین اہم حصوں میں زمرہ بندی کی گئی ہے۔ شاہراہوں کی کارکردگی ، شاہراہ پر حفاظت  اور استعمال کرنے والوں کی خدمات ۔ اس تخمینے کے نتیجے کی بنیاد پر اتھارٹی ایک جامع تجزیہ کرے گی اور مجموعی خدمات کے معیار کو بڑھانے کے لئے ضروری تشریح کی سطح کے بارے میں فیصلہ کرے گی۔
اس کے علاوہ تخمینہ لگاتے ہوئے اہم پیمانوں پر بھی غور کیا جائے گا جن میں آپریٹنگ کی رفتار، کئی سمتوں سے گاڑیوں کی پہنچ پر کنٹرول، ٹول پلازہ پر لگنے والا وقت، سڑک انڈی کیٹرس، سڑک پوائنٹ، حادثے کی شرح، کسی حادثے سے نمٹنے میں لگنے والا وقت، کریش بیریر، روشنی، ایڈوانس ٹریفک، مینجمنٹ نظام کی فراہمی ، ڈھانچوں کی کام کی صلاحیت، گریڈ والے چوراہوں کی گنجائش، صفائی ستھرائی، شجر کاری، راستوں کے کنارے سہولتیں اور کسٹمر  کی تسلی وغیرہ شامل ہیں۔
ہر پیرا میٹر یا پیمانے پر ہر کوریڈور کے ذریعے حاصل کیا جانے والا اسکور دراصل آپریشن کے اعلیٰ معیارات وبہتر تحفظ اور استعمال کرنے والوں کو اچھے تجربے کرانے کے لئے ضروری جانکاریاں فراہم کرائے گا۔ اس کے ساتھ ہی ایسے بہتر اور سدھار والے اقدامات کو بھی تجویز کرے گا جن پر عمل کرکے موجودہ شاہراہوں کو بہتر بنانا ممکن ہوپائے گا۔ اس سے قومی شاہراہوں کی اتھارٹی کے دیگر پروجیکٹوں کے لئے بھی ڈیزائن، معیارات، طور طریقوں، رہنما خطوط اور ٹھیکے کے سمجھوتوں میں خامیوں کی شناخت کرنے اور انہیں دور کرنے میں مدد ملے گی۔
کوریڈور یعنی گلیاروں کی درجہ بندی متحرک ہوگی اور صاحب مراعات ٹھیکیدار، آپریٹر اس کوریڈور پر خدمات کو بہتر کرکے اپنی درجہ بندی کو بہتر کرنے کے لئے موقع حاصل کریں گے۔ تمام کوریڈور کی مجموعی درجہ بندی کے علاوہ بی او ٹی، ایچ اے ایم اور ای پی سی پروجیکٹوں کے لئے الگ درجہ بندی بھی کی جائے گی۔ درجہ بندی کا یہ عمل عملی کارگزاری اور صلاحیت لائے گا اور سڑکوں کے اعلیٰ معیاری رکھ رکھاؤ کو یقینی بنائے گا۔
...............................................................
م ن، ح ا، ع ر
06-07-2020
U-3732
(Visitor Counter : 156
پنچایتی راج کی وزارت
مناسب پانی کی پنچایت، صاف و شفاف اور سرسبز پنچایت اور صحت مند پنچایت سے متعلق قومی کانفرنس کا کل انعقاد ہوگا
قومی یوم پنچایت راج کے 24 اپریل 2023 کو ہونے و الے پروگراموں کی تیاری کی سمت میں پنچایتی راج کی وزارت قومی پنچایتی راج ایوارڈ ہفتہ  کا انعقادکررہی ہے جس کے تحت ’’تھیم 2، 4 اور 5 :صحت پنچایت ، مناسب پا نی پر پنچایت اور صاف و شفاف اور سرسبز پنچایت پر قومی کانفرنس کا کل نئی دہلی میں انعقاد کیا جائےگا ۔
یہ کانفرنس صحت پنچایت ، مناسب پانی پر پنچایت اور صاف و شفاف اور سرسبز پنچایتوں کے موضوع پر منعقد کیا جائے گا ۔کانفرنس کے دوران پنچایتوں کےمنتخب نمائندگان ، قومی پنچایت کے ایوارڈ فاتحین،پی آر محکمہ ، ایس آئی آر ڈیز، پی آر ا ٓئی ٹی کےافسران سمیت تمام ریاستوں /مرکز کے زیر انتظام علاقوں کے تقریبا 1500 شرکا کے شرکت کی امید ہے۔
پی آر آئی کے ذریعہ شروع کئے گئے مثالی کاموں پر مبنی مختصر ویڈیو فلموں میں دکھائے گئے بہترین طور طریقوں کی نمائش کی جائے گی ۔ اس سے زیادہ سے زیادہ افزودہ تجربات اور باہمی سیکھ اور تجربات کے اشتراک کے ساتھ ای آر کی صلاحیت سازی میں بھی اضافہ ہوگا ۔
قومی پنچایت ایوار ڈ2023 کے تحت صحت پنچایت کےلئے تلنگانہ کے گوتم پور ، گرام پنچایت ، مناسب پانی کی پنچایت کے لئے نیلو ٹلا گرام پنچایت اور صاف وشفاف اور سرسبزپنچایت کےلئےمہاراشٹر کے کنڈل گرام پنچایت کوپہلا ایوارڈدیاگیا ہے۔ ’’صحت مند گاؤں‘‘ تھیم کے تحت پنچایتو ں کو صحتمندانہ جانچ، 100 فیصد ٹیکہ کاری، ادارہ جاتی تقسیم ، غذائیت اور آئی سی ڈی ایس وغیرہ کےذریعہ بچوں کی ابتدائی دیکھ بھال کے توسط سےسبھی کی صحت مند زندگی اور فلاح وبہبودکویقینی بنانےکی ضرورت ہے ۔ مناسب پانی دیہات کے تحت پنچایتوں کو ہر گھر میں پینے کےلائق پانی کی سہولت، کھاراپانی کی صاف صفائی، زمین کے نیچےپانی کی کمی پر توجہ مرکوز کرنا ،آر سینک آلودگی ، بارش کےپانی کو جمع کرنے، زمینی پا نی کی بھرائی وغیرہ کو یقینی بنانےکی ضرورت ہے ۔ صاف و شفاف اور سرسبز دیہات کے تحت پنچایتوں کا100 فیصد کھلے میں رفع حاجت سےپاک گاؤں ، ٹھوس اورمائع فضلہ کے بندوبست ، قابل تجدید توانائی کے ذرئع کی طرف تبدیلی، زیادہ مقدار میں گرین کور،حیاتیاتی تنوع کی حفاظت وغیرہ کااہداف ہے۔
صحت مند پنچایتوں، مناسب پانی سےمتعلق پنچایتوں اور صاف و شفاف اورسرسبز پنچایتوں کے ایوارڈ حاصل کرنے والے نمائندگان کی حصولیابیوں اوراپنی کوششوں کے دوران درپیش چیلنجوں پر اپنے خیالات کااظہار کریں گے ۔
اس کے علاوہ، جن معززین نے ان تینوں تھیمزمیں غیر معمولی تعاون کیا ہے وہ بھی تکنیکی سیشن میں شرکت کریں گے۔ ان معززین میں پدم شری جناب پوپٹراو پوار، سابق سرپنچ، ہیوارے بازار پنچایت، مہاراشٹر، محترمہ پرینکا تیواری، سرپنچ، راج پور گرام پنچایت، ہاتھرس، اتر پردیش اور محترمہ اسینا مناف، صدر، الائمون گرام پنچایت، کولم، کیرالہ شامل ہیں۔ این آئی آر ڈی پی آر کی ایسوسی ایٹ پروفیسر پروفیسرانجنابھانجا اوراے ایس ایچ اےڈی اے میں ڈی ڈی جی ڈاکٹر ملیناتھ کلشیٹی کانفرنس کے دوران پہلے اور دوسرے سیشن کی نظامت کریں گے۔
دیہی ترقی اور پنچایتی راج کے مرکزی وزیر جناب گری راج سنگھ اس موقع پر موجود ہوں گے اور ملک کے پی آر آئی سے خطاب کریں گے۔
صحت اور خاندانی بہبود کی وزارت، پینے کے پانی اور صفائی ستھرائی کے محکمے اور ماحولیات، جنگلات اور موسمیاتی تبدیلی اور ماحولیات سمیت متعلقہ وزارتوں اور محکموں کے سینئر افسران اس پروگرام میں شرکت کریں گے۔ سکریٹری جناب سنیل کمار، جوائنٹ سکریٹری محترمہ ممتا ورما، جوائنٹ سکریٹری جناب اے پی ناگر اور جوائنٹ سکریٹری جناب وکاس آنند اور پنچایتی راج وزارت کے سینئر عہدیدار بھی اس اجلاس میں شرکت کریں گے۔
کامرس اور صنعت کی وزارتہ
او ڈی او پی پہل قدمی
ون ڈسٹرکٹ ون پروڈکٹ کے تحت، 557 اضلاع میں برآمدی منصوبے تیار کیے گئے، 218 اضلاع میں ڈی ای پی سیز نے اپنایا
ریاستی ایکسپورٹ پروموشن کمیٹیاں  اور ڈسٹرکٹ ایکسپورٹ پروموشن کمیٹیاں 36 ریاستوں/ ریاست کے زیر انتظام علاقوں میں تشکیل دی گئی ہیں
کامرس اور صنعت کی وزارت میں وزیر مملکت جناب سوم پرکاش نے آج لوک سبھا میں ایک تحریری جواب میں یہ معلومات دی ہے کہ مرکزی حکومت نے ملک کی مختلف ریاستوں/مرکز کے زیر انتظام علاقوں میں ون ڈسٹرکٹ ون پروڈکٹ شروع کیا ہے۔ ایک ضلع ایک پروڈکٹ پروگرام کو کو ایک ضلع کی حقیقی صلاحیت کو محسوس کرنے، معاشی ترقی کو بڑھاوا دینے، روزگار کے مواقع پیدا کرنے اور دیہی صنعت کاروں کو آتم نر بھر بھارت کے ہدف تک لے جانے کی طرف ایک انقلابی قدم کے طور پر دیکھا جاتا ہے۔ او ڈی او پی پہل کو عملی طور پر ڈی جی ایف ٹی ، ڈپارٹمنٹ آف کامرس کے‘، اقدام کے ساتھ ضم کر دیا گیا ہے، جس میں ایک بڑے اسٹیک ہولڈر کے طور پر محکمہ برائے فروغ صنعت اور اندرونی تجارت شامل ہے۔
او ڈی او پی اقدام کا مقصد ملک کے تمام اضلاع میں متوازن علاقائی ترقی کو فروغ دینا ہے تاکہ تمام خطوں میں مجموعی سماجی و اقتصادی ترقی کو ممکن بنایا جا سکے۔ مقصد یہ ہے کہ ملک کے ہر ضلع کو، ضلع میں برآمدی صلاحیت کے حامل مصنوعات کی نشاندہی کرتے ہوئے ایک مینوفیکچرنگ اور ایکسپورٹ ہب میں تبدیل کیا جائے ۔ ریاستی برآمدات کو فروغ دینے والی کمیٹیوں اور ڈسٹرکٹ ایکسپورٹ پروموشن کمیٹیوں  کی شکل میں ادارہ جاتی طریقہ کار 36 ریاستوں/ مرکز کے زیر انتظام علاقوں میں تشکیل دیا گیا ہے تاکہ برآمدات کو فروغ دینے میں مدد فراہم کی جا سکے اور اضلاع میں برآمدی ترقی کی راہ میں حائل رکاوٹوں کو دور کیا جا سکے۔
غیر ملکی منڈیوں کے لیے شناخت شدہ مصنوعات اور خدمات کے لیے اضلاع کے برآمدی ایکشن پلانز تیار کیے جاتے ہیں، جس میں مقامی برآمد کنندگان/مینوفیکچررز کو مناسب مقدار میں اور مطلوبہ معیار کے ساتھ، ممکنہ خریداروں تک پہنچنے کے لیے شناخت شدہ مصنوعات کی تیاری/مینوفیکچرنگ میں مدد کرنے کے لیے درکار مخصوص اقدامات شامل ہیں۔ ان منصوبوں میں ایسی شناخت شدہ مصنوعات/سروسز کی برآمدات کے لیے چیلنجز کی نشاندہی اور ان سے نمٹنے، سپلائی چین کو بہتر بنانے، مارکیٹ تک رسائی اور برآمدات میں اضافہ کے لیے مدد فراہم کرنا بھی شامل ہے۔ اب تک تقریباً 557 اضلاع میں برآمدی منصوبے تیار کیے جا چکے ہیں اور تقریباً 218 میں ڈی ای پی سیز نے ان منصوبوں کو اپنایا ہے۔
ملک کے ہر ضلع میں دی ای ایچ اور او ڈی او پی کے تحت مصنوعات کی شناخت کی گئی ہے۔ منتخب کردہ مصنوعات کی رینج متعدد شعبوں، وزارتوں اور محکموں پر محیط ہے، جس میں کسانوں، بُنکروں، کاریگروں، اضلاع کے دیگر پروڈیوسر اور فروخت کنندگان کی مصنوعات شامل ہیں۔ ‘ضلع ایکسپورٹ ہب’ اقدام کے تحت شناخت شدہ مصنوعات کی ریاست وار/ضلع وار فہرست درج ذیل لنک پر دستیاب ہے: -
https://exporthubs.gov.in/images/pdf/Final%20Product%20List.pdf
او ڈی او پی / دی ای ایچ کے اقدامات آتم نربھر بھارت، ووکل فار لوکل اور میک ان انڈیا کے مقصد کے حصول میں اہم کردار ادا کرتے ہیں، شناخت شدہ مصنوعات کی مینوفیکچرنگ اور برآمدات کو نمایاں طور پر بڑھا کر روزگار کے مواقع فراہم کرتے ہیں۔
کابینہ
مرکزی کابینہ نے آئی ای اے بائیوانرجی ٹی سی پی میں پیٹرولیم اورقدرتی گیس کی وزارت کی رکنیت کی منظوری دی
نئی دہلی’یکم مارچ : وزیراعظم ، جناب نریندرمودی کی صدارت میں ہونے والے اجلاس میں حکومت ہندکی وزارت پیٹرولیم اورقدرتی گیس کی آئی ای اے بائیوانرجی ٹی سی پی میں 25ویں رکن کی حیثیت سے شامل ہونے کے بارے میں بتایاگیا ۔ وزارت مذکورنے 25جنوری ، 2019کو یہ رکنیت حاصل کی تھی ۔ اس ادارے کے دیگررکن ممالک میں آسٹریلیا ، آسٹریا ،بیلجئیم ، برازیل ، کینڈا، کروشیا، ڈینمار ک ، استونیا، فن لینڈ، فرانس ، جرمنی ، آئرلینڈ ، اٹلی ، جاپان ، جمہوریہ کوریا ، نیدرلینڈ ، نیوزی لینڈ، ناروے ، جنوبی افریقہ ، سویڈن ، سولٹزلینڈ،برطانیہ ،امریکہ اور یوروپین کمیشن شامل ہیں ۔
واضح ہوکہ بایوانرجی  پرانٹرنیشنل انرجی ایجنسی  کا ٹیکنالوجی شراکت داری کاایک ایسا پلیٹ فارم ہے، جس سے حیاتیاتی توانائی کے میدان میں تحقیق وترقی اور اس کے استعمال کا قومی پروگرام مرتب کرنے والے ملکوں کے درمیان باہمی تعاون میں اضافے اورمعلومات کے باہمی تبادلے کے مقصد سے رکن ممالک کے درمیان تعاون کوفروغ دیاجائیگا ۔ بین الاقوامی توانائی ایجنسی  بایوانرجی ٹی سی پی ، انٹرنیشنل انرجی ایجنسی کے تحت کام کرتی ہے ،جس کے ساتھ ہندوستان کے تعلقات 30مارچ ، 2017سے قائم ہیں ۔ آئی ای اے بایوانرجی ٹی سی پی میں پیٹرولیم اورقدرتی گیس کی وزارت کے ذریعہ رکنیت حاصل کرنے کا مقصد جدید حیاتیاتی ایندھنوں کو بازارمیں پیش کرنا ہے تاکہ گیسوں کی اخراجات میں کمی کی جاسکے اورخام تیل کی درآمدات میں کمی کی جاسکے ۔ اس کے ساتھ ہی آئی ای اے بایوانرجی ٹی سی پی ماحولیاتی ادارہ جاتی ٹیکنالوجیکل سماجی اور بازاری بندشوں پرتوجہ مرکوز کرتے ہوئے بایوانرجی  ریسرچ ٹیکنالوجی ڈیولپمنٹ عملی مظاہرے اور پالیسی کے تجزئیے کے لئے بین الاقوامی شراکت داری کا ایک پلیٹ فارم بھی مہیاکراتاہے ۔
آئی ای اے بایوانرجی ٹی سی پی میں رکن کی حیثیت سے شمولیت کے فوائد میں مشترکہ لاگت مجموعی تکنیکی وسائل کا حصول شامل ہے ۔ تاکہ کوششوں میں تکرارسے بچاجاسکے اور قومی تحقیقی اورترقیاتی اہلیتوں کو مستحکم کیاجاسکے ۔ اس کے لئے بہترین طریقوں ، محققین کے نیٹ ورک اور تحقیق کو عملی طورسے عمل آوری سے جوڑنے کا نظام پہلے سے موجود ہے ۔ علاوہ ازیں اس ادارے کارکن ہوجانے کے بعد ہندوستان بایوگیس ، سولڈ ویسٹ منیجمنٹ اوربایوریفائننگ وغیرہ سے متعلق دیگر امورمیں شامل ہوسکتاہے ۔
خواتین اور بچوں کی ترقیات کی وزارت
خواتین کی مالی اختیارکاری
نئی دہلی، 04 فروری 2022:
خواتین و اطفال کی ترقی کی وزیر محترمہ اسمرتی زوبن ایرانی کے ذریعہ آج لوک سبھا میں ایک تحریری جواب کے تحت یہ اطلاع فراہم کی گئی کہ قومی کمیشن برائے خواتین نے خواتین کی مالی اختیارکاری کے لیے مختلف پہل قدمیاں انجام دی ہیں، جن میں مالی خواندگی اور تعلیم، دیہی بھارت میں خواتین کی اختیارکاری، ملک گیر پیمانے پر صلاحیت سازی اور شخصیت سازی، ترقی کی متمنی خواتین صنعت کاروں کو ڈجیٹل طریقے سے تربیت فراہم کرانے کے لیے آن لائن پروگرام، زرعی شعبے میں خواتین کے لیے اقدامات تجویز کرنا، خواتین کے لیے ایک محفوظ سائبر اسپیس قائم کرنے کے لیے ڈجیٹل خواندگی کے کاز کو فروغ دینا اور خواتین و لڑکیوں کے خلاف سائبر تشدد سے نمٹنے اور اس کے لیے حکمت عملی وضع کرنا، جیسی پہل قدمیاں شامل ہیں ۔
کمیشن نے ریاستوں اور مرکز کے زیر انتظام علاقوں کے سلسلے میں صنفی پروفائل کی تیاری سے متعلق کام انجام دیا ہے تاکہ وقت کے ساتھ ہوئی پیش رفت کا اندازہ لگایا جاسکے اور ساتھ ہی یہ اندازہ بھی لگایا جا سکے کہ خواتین کی زندگی کس طرح تبدیل ہوئی۔
گذشتہ تین برسوں اور رواں سال  کے دوران مختلف زمروں کے تحت کمیشن میں ، خواتین کو حقوق سے محروم رکھنے/ ان کے خلاف تشدد سے متعلق درج کی گئیں شکایات کے اعداد و شمار ضمیمہ 1 میں دیے گئے ہیں۔ کمیشن نے خواتین کے حقوق کی خلاف ورزی/ محرومی سے متعلق بڑی تعداد میں معاملات/واقعات کا بھی ازخود نوٹس لیا ہے۔ گذشتہ تین برسوں اور جاری مالی برس کے دوران سامنے آئے اس طرح کے معاملات کی تفصیلات مندرجہ ذیل ہیں:
|
|
نمبر شمار
|
|
مالی برس
|
|
معاملات کی تعداد
|
|
1.
|
|
2018-2019
|
|
175
|
|
2.
|
|
2019-2020
|
|
206
|
|
3.
|
|
2020-2021
|
|
252
|
|
4.
|
|
2021-2022
|
|
204 
قومی کمیشن برائے خواتین ایکٹ، 1990 کے مینڈیٹ کے مطابق، یہ کمیشن قوانین کا جائزہ لیتا ہے ، قوانین سے متعلق خصوصی مطالعات انجام دیتا ہے، سمینار/ کانفرنس/ ورکشاپ، وغیرہ منعقد کراتا ہے، اور نئے قوانین کے نفاذ کے لیے سفارشات پیش کرتا ہے، ساتھ ہی ساتھ خواتین سے متعلق اور انہیں متاثر کرنے والے موجودہ قوانین میں ترمیم کرتا ہے۔ این سی ڈبلیو خواتین سے متعلق مختلف قوانین کے بارے میں بیداری پیدا کرنے کی غرض سے پورے ملک میں کالجوں/ یونیورسٹیوں میں قانونی بیداری پروگراموں کا انعقاد کرتا آرہا ہے۔ این سی ڈبلیو خواتین سے متعلق قوانین کے بارے میں پولیس کے عملے کے لیے صنفی حساسیت سے متعلق پروگراموں اور صلاحیت سازی سے متعلق پروگراموں کا انعقاد بھی کر رہا ہے۔
امور داخلہ کی وزارت
نکسلی تشدد
نئی دہلی، 2 جولائی 2019، امور داخلہ وزیر مملکت جناب جی کشن ریڈی ایک سوال کے تحریری جواب میں آج لوک سبھا کو بتایا کہ جھار کھنڈ میں بائیں بازوؤں کے انتہا پسندی سے متعلق تشدد کے واقعات میں نمایاں طور میں کمی آئی ہے۔ ریاست میں گزشتہ تین برسوں کے دوران بائیں بازوؤں انتہا پسندی سے متعلق ہوئے واقعات کی تعداد اور اس کے نتیجے میں ہونے والی اموات کی تعداد حسب ذیل رہیں۔
|
|
2016
|
|
2017
|
|
2018
|
|
2019
15.06.2019) تک)
|
|
تشدد کے واقعات
|
|
اموات
|
|
تشدد کے واقعات
|
|
اموات
|
|
تشدد کے واقعات
|
|
اموات
|
|
تشد د کے واقعات
|
|
اموات
|
|
323
|
|
85
|
|
251
|
|
56
|
|
205
|
|
43
|
|
82
|
|
21
بائیں بازؤوں کی انتہا پسندی کی لعنت کا جامع طریقہ سے مقابلہ کرنے کے لئے حکومت ہند نے جنوری 2015 میں ایک قومی پالیسی اور منصوبہ عمل وضع کیا تھا۔ اس میں کثیر جہتی طریقہ کار اپنانے پر زور دیا گیا تھا۔ جس میں سیکوریٹی اقدامات، ترقیاتی اقدامات، مقامی آبادی کےحقوق کا تعین اور ان کا استحقاق وغیرہ شامل تھا۔
وزارت امور داخلہ، سی اے پی ایف بٹالینوں کی تعیناتی، ہیلی کاپٹر اور یو اے وی کے انتظامات نیز انڈیا ریزور بٹالین/ اسپیشل انڈیا ریزور بٹالین وغیرہ کی تعیناتی کرکے ریاستی حکومتوں کی بڑے پیمانے پر مدد کررہی ہیں۔ریاستی پولیس، خفیہ ایجنسیوں اور سینٹرل آرمڈ پولیس فورسیز کی صلاحیت سازی کے لئے پولیس فورس جدید کاری، سیکوریٹی سے متعلق اخراجات اسکیم اور خصوصی بنیادی ڈھانچہ جاتی اسکیم کے تحت فنڈ مہیا کراتی ہیں۔
حکومت ہند کی متعلقہ وزارتوں کے ذریعہ مسائل کے التزام اور اسکیموں کے مخصوص عمل درآمد کے ذریعہ ترقیاتی مداخلتیں کی جاتی ہیں۔ایل ڈبلیو ای متاثرہ علاقوں میں بنیادی ڈھانچے کی بہتری کے لئے نمایاں طور پر کوششیں کی گئی ہیں۔ان کوششوں میں بائیں بازؤوں سے متاثرہ علاقوں میں تقریباً 11000 کلو میٹر سڑکوں کی تعمیر شامل ہیں۔ان میں سے 5500کلو میٹر سڑکیں تعمیر ہوچکی ہیں۔ ٹیلی مواصلات کو بہتر بنانے کے لئے 2335 موبائل ٹاور نصب کئے گئے ہیں اور پروجیکٹ کے اگلے مرحلے میں 4072 موبائل ٹاور نصب کئے جائیں گے۔
ایل ڈبلیو ای سے متاثرہ زیادہ تر اضلاع میں ترقیاتی سرگرمیوں کو مزید تیز کرنے اور بنیادی ڈھانچہ جاتی فرق کو دور کرنے کے لئے‘‘ خصوصی مرکزی امداد اسکیم’’ سالانہ 33.33کروڑ روپے کے حساب سے ریاستی حکومتوں کو فنڈ مہیا کرایا جاتا ہے۔
پالیسی کے تیز رفتار عمل درآمد کے نتیجے میں بائیں بازؤوں کی انتہا پسندی سے متعلق تشدد اور اس کے جغرافیائی حدود میں لگاتار کمی آئی ہیں۔تشدد سے متعلق واقعات جو 2009 میں سب سے زیادہ 2258 تھے ان میں2018 میں833 تک کمی آئی ہیں۔تشدد کے نتیجے میں ہونے والی اموات کی تعداد جو 2010 میں 1005 تھی اس میں تیزی سے کمی آئی ہے اور انہیں 2018 میں 240 ہوئیں۔ بائیں بازؤوں کی انتہا پسندی سے متاثرہ جغرافیائی دائرے میں بھی کمی آئی ہے۔ جس کا ثبوت متاثرہ اضلاع کی تعداد میں کمی آنا ہے۔
حکومت نے خفیہ معلومات کے تبادلے اور متعلقہ ایجنسیوں کے درمیان تال میل کو بہتر بنانے کے لئے بھی اقدامات کئے ہیں۔
U- 2754
(Visitor Counter : 33